**REFERAT FRA STATUSMØTE STRØM TIL MYKLEBYSETRA I STOR-ELVDAL KOMMUNE**

Til stede: Per Even Arnseth og Kristin Malonæs fra Myklebysetra Vel

Per Kristian Akre fra Eidsiva Nett AS

Sted: Eidsiva Nett Nydalen utenfor Hamar

Tid: Torsdag 14. Februar 2019

**Bakgrunn**

Det ble gjennomført et statusmøte vedrørende planlegging og fremdrift for fremføring av strøm til Mykleby seter, basert på utsendt tilbud til hytteeiere våren 2018. Pt er det 39 signerte avtaler om strøm. Det blir forberedt for strømtilførsel til samtlige hytter på setra. Det betyr at det blir gravd strømkabler, slik at de som ønsker kan knytte seg på anlegget mot betaling av anleggsbidrag (også de som foreløpig ikke har signert seg for dette).

**Status**

Planleggingen er i rute med tanke på oppstart av prosjektet sommeren 2019. Det er laget et oversiktskart over området med angivelse av kabelføring og plassering av nettstasjoner og kabelskap.

Oppstart forventes ca 10. Juni 2019 og graving vil pågå ut september. Oppstart planlegges ut fra forventet tidspunkt for opptørking av veier etter vinteren.

Strøm kobles på til de som har signert avtale om strøm når hele anlegget er etablert ferdig.

**Informasjon til samtlige hytteeiere/grunneiere**

Det sendes ut et informasjonsskriv til alle hytteeiere om prosjektet fra Eidsiva Nett. Dette blir sendt i god tid før anleggsstart. På denne måten blir alle inkludert i informasjon om prosjektet.

Kart over anlegget og plassering av kabelskap legges ut når nødvendige godkjenninger foreligger fra grunneier og traseen er tinglyst.

**Anleggsinformasjon**

Eidsiva vil utlyse konkurranse om prosjektet til sine godkjente graveentreprenører i hele Eidsiva regionen. Det er ønskelig fra Eidsivas side at entreprenør som får oppdraget setter på 2 gravelag med til sammen 4 gravemaskiner. Det må påregnes at hele sommeren/høsten 2019 blir anleggsperiode, og at dette vil medføre anleggsstøy på setra i hele denne perioden.

Det anlegges riggplass for prosjektet på halve parkeringsplassen i nordøstre del av denne (på samme side som dagens søppelcontainer står).

Hver enkelt hytteeier må selv besørge graving fra kabelskap, vei og inn til egen hytte. Den entreprenør som Eidsiva tildeler oppdraget til, kan også være aktuell som graver for den private delen som hver hytteeier er ansvarlig for. Det vises for øvrig til Myklebysetra vel sine nettsider, for tips om andre gravere som hytteeierne kan kontakte. Hver enkelt hytteeier må legge kabelrør og Eidsiva trekker kabelen, TFXP4x50 eller TFXP4x95, igjennom etter at røret er lagt. Mere informasjon om stikkledningen finnes i «vedlegg til anleggsbidragsbrev til stikkledninger».

Noen steder er det trangt og komme frem med gravemaskiner og det må påregnes at valgt entreprenør hos Eidsiva Nett feller noen trær og busker for å kunne komme frem og etablere strømforsyningen.

Entreprenør vil pynte opp fortløpende og etterfylle med grus slik at veien blir satt tilbake til den stand som den var før graving ble startet. I tillegg krever velet at hele veinettet gruses opp igjen med et lag med grus.

Nettstasjoner er planlagt plassert for å sikre riktig tilførsel av strøm til hytter i nærområdet. Nettstasjonene får brun farge med tretak for å falle mest mulig riktig inn i naturen/området.

Strømskapene vil være grønngalvaniserte for å falle best mulig inn i naturen.

**Kostnader**

De som har signert avtale om strøm (Elwin id: 1541594) har mottatt et tilbud på kr 105.000,- (+/- 15%), i tillegg kommer kr 10.000,- pr stikkledning fra kabelskap, vei og frem til hytte. For de som har signert avtale om strøm innen 31.12.2019 og melding om installasjon er mottatt Eidsiva Nett fra installatøren til hytteeier, vil stikkledningskostnaden være 10.000,- uavhengig av lengde. Men dersom avtalen om strøm er signert etter 31.12.2019, må det forventes tillegg i prisen dersom stikkledningen er ekstra lang (lengre enn 70 meter på ca 50,- pr meter) eller en eventuell prisjustering av stikkledningskostnaden i årene som kommer.

Første faktura sendes etter at materiell er mottatt, antatt juni 2019, normalt er denne på 50% av anslått anleggsbidrag. Siste faktura sendes når anlegget er ferdig og strøm koblet på.